אתחיל עם תרגיל מחשבתי.
דמיינו שעכשיו אנו 4,000 שנה בעתיד.
הציוויליזציה כפי שאנו מכירים אותה
חדלה להתקיים --
אין ספרים,
אין מכשירים חשמליים,
אין פייסבוק או טוויטר.
כל הידע על השפה האנגלית והכתב באנגלית
הלך לאיבוד.
כעת נדמיין שארכיאולוגים
חופרים בהריסות של אחת הערים שלנו.
מה הם ימצאו?
אולי כמה חתיכות מלבניות של פלסטיק
עם סימנים מוזרים עליהן.
אולי כמה חתיכות עגולות של מתכת.
אולי כמה מיכלים גליליים
עם כמה סימנים עליהם.
ואולי ארכיאולוגית אחת הופכת פתאום למפורסמת
כאשר היא מגלה --
קבורים מתחת לגבעות אי-שם בצפון אמריקה --
כמות גדולה של אותם הסימנים.
כעת הבה נשאל את עצמנו,
מה ממצאים כאלה יכולים להעיד עלינו
לאנשים בעוד 4,000 שנה?
זו אינה שאלה היפותטית.
למעשה, זה בדיוק סוג השאלה שאנו מתמודדים איתה
כאשר אנו מנסים להבין את תרבות עמק האינדוס,
שהתקיימה לפני 4,000 שנה.
תרבות האינדוס היא בערך מאותה תקופה
של התרבויות היותר ידועות של מצרים ושל ארם-נהריים,
אבל היא היתה הרבה יותר גדולה מכל אחת משתי אלו.
היא השתרעה על שטח
של כמיליון קמ"ר,
המכסה את פקיסטן של היום,
צפון-מערב הודו
וחלקים מאפגניסטן ואירן.
בהנחה שזו אכן היתה ציוויליזציה ענקית,
היינו מצפים למצוא שליטים ומלכים חזקים
ואנדרטאות ענקיות המפארות את המלכים.
למעשה,
מה שהארכיאולוגים מצאו הוא כלום מזה.
הם מצאו פריטים קטנים כמו אלה.
הנה דוגמא מאחד מהפריטים האלה.
ברור שזה העתק.
אבל מי זה בדמות?
מלך? אל?
כוהן דת?
או אולי אדם פשוט
כמוני וכמוכם?
אנו לא יודעים.
אבל בני האינדוס השאירו מאחור גם פריטים ועליהם כתב.
לא חלקי פלסטיק,
אלא חותמות אבנים, טבליות נחושת,
כלי-חרס, ובאופן מפתיע,
שלט אחד גדול,
שנמצא קבור ליד שער העיר.
אנו לא יודעים אם כתוב עליו הוליווד,
או אפילו בוליווד לצורך העניין.
בעצם, אנו אפילו לא יודעים
מה כל אחד מהפריטים האלה אומר.
וזה מכיוון שהכתב של אינדוס אינו מפוענח.
אנו לא יודעים מה פירוש כל אחד מהסימנים הללו.
הסימנים נמצאים הכי הרבה על חותמות.
שם למעלה ניתן לראות פריט אחד כזה.
זהו הפריט הריבועי ועליו חיה דמויית חד-קרן.
זוהי חתיכת אומנות נפלאה.
מהו לדעתכם גודלה?
אולי כזה?
או אולי כזה?
הנה אראה לכם.
הנה העתק של חותם כזה.
גודלו רק אינטש על אינטש --
די קטן.
אז למה הם שימשו?
אנו יודעים שהם שימשו להטבעת תוויות חימר
שהוטבעו על צרורות של מוצרים שנשלחו ממקום למקום.
אתם מכירים את תוויות האריזה שרואים על קופסאות FedEx?
אז אלה שימשו ליצירת תוויות אריזה שכאלה.
אתם עשויים לתהות מה הכילו הפריטים האלה
על-פי הטקסט שעליהם.
אולי זה שם השולח
או איזה מידע לגבי המוצרים
הנשלחים ממקום למקום - איננו יודעים.
עלינו לפענח את הכתב כדי לענות על שאלה זו.
פיענוח הכתב
אינה רק חידה אינטלקטואלית;
היא למעשה הופכת לשאלה
השזורה עמוק
עם הפוליטיקה וההיסטוריה התרבותית של דרום-אסיה.
למעשה, הכתב הפך לשדה-קרב ברמה ירודה
בין שלוש קבוצות שונות של אנשים.
הראשונה, ישנה קבוצת אנשים
המאוד קנאים באמונתם
שלפיה כתב האינדוס
אינו מייצג כלל שפה.
הם מאמינים שהסימנים
מאוד דומים למה שרואים על תמרורי דרכים
או לסימנים שרואים על מגינים.
ישנה קבוצה שניה של אנשים
המאמינה שכתב האינדוס מייצג שפה הודו-אירופית.
אם נסתכל על המפה של הודו כיום,
נראה שרוב השפות המדוברות בצפון-הודו
שייכות למשפחת השפה ההודו-ארופית.
לכן יש אנשים המאמינים שכתב האינדוס
מייצג שפה הודו-ארופית עתיקה כמו סנסקריט.
ישנה קבוצה אחרונה של אנשים
המאמינה שאנשי האינדוס
היו אבות-אבותיהם של האנשים החיים היום בדרום-הודו.
אנשים אלו מאמינים שכתב האינדוס
מייצג צורה עתיקה
של שפה ממשפחת השפות הדראווידיאניות,
שהיא המשפחה המדוברת כיום ברוב דרום-הודו.
ומפיצי התאוריה הזו
מצביעים על כיס קטן של אנשים בצפון המדברים דראווידיאנית,
ליד אפגניסטן,
והם טוענים שאולי , מתי שהוא בעבר,
שפות דראווידיאניות היו מדוברות בכל רחבי הודו
וזה מרמז
שגם תרבות האינדוס היתה אולי דראווידיאנית.
איזו מבין ההשערות נכונה?
אנו לא יודעים, אבל אם היינו מפענחים את הכתב,
היינו מסוגלים לענות על שאלה זו.
אבל פיענוח הכתב היא משימה מאתגרת ביותר.
קודם כל, אין אבן רוזטה (מפתח לפיענוח).
אני לא מתכוון לתוכנה;
אני מתכוון לפריט עתיק
המכיל באותו טקסט
הן טקסט מוכר והן טקסט לא מוכר.
אין ברשותנו פריט כזה עבור הכתב מאינדוס.
ובנוסך לכך, אנו אפילו לא מכירים את השפה שהם דיברו.
ומה שעוד יותר גרוע,
רוב הטקסט שיש לנו הוא קצר ביותר.
כפי שהראתי לכם, הוא נמצא על חותמות כאלה
שהן מאוד,מאוד קטנות.
וכך בהינתן מכשולים קשים אלה,
ניתן לתהות ולדאוג
אם אפשר יהיה בכלל אי-פעם לפענח את כתב האינדוס.
בחלק הנותר של הרצאתי,
ברצוני לספר כיצד הפסקתי לדאוג
והתחלתי לאהוב את האתגר שהציב הכתב מאינדוס.
תמיד התלהבתי מהכתב של תרבות האינדוס,
מאז שקראתי עליו בספר-לימוד של חטיבת-ביניים.
ומדוע התלהבתי?
בגלל שזהו הכתב הבולט האחרון מהעולם העתיק שעדיין לא פוענח.
המסלול של הקריירה הוביל אותי להיות מדען-עיצבי של מחשבים,
כך שבעבודה היומיומית שלי
אני יוצר מודלים ממוחשבים של המוח
כדי לנסות ולהבין כיצד המוח עושה תחזיות,
כיצד המוח מקבל החלטות,
כיצד המוח לומד וכך הלאה.
אבל ב-2007, שוב נתקלתי בכתב האינדוס.
זה קרה כאשר הייתי בהודו,
והיתה לי הזדמנות נפלאה
לפגוש כמה מדענים הודיים
שהשתמשו במודלים ממוחשבים כדי לנסות ולנתח את הכתב.
וכך, גיליתי אז
שיש לי הזדמנות לשתף פעולה עם מדענים אלה,
ולכן קפצתי על ההזדמנות.
ברצוני לתאר כמה מהתוצאות שהגענו אליהן.
או אולי עדיף שכולנו ביחד נפענח.
אתם מוכנים?
הדבר הראשון שצריך לעשות כאשר יש כתב בלתי מפוענח
זה לנסות ולגלות את כיוון הכתיבה.
הנה שני טקסטים המכילים כמה סימנים.
האם תוכלו לומר
אם כיוון הכתיבה הוא מימין לשמאל או להיפך?
אתן לכם כמה שניות.
כמה בעד מימין לשמאל? טוב.
משמאל לימין?
זה כמעט 50/50.
התשובה היא:
אם מסתכלים בצד שמאל של שני הטקסטים,
נראה שישנו כיווץ של סימנים,
וזה נראה כאילו לפני 4,000 שנה,
כאשר החורט חרט מימין לשמאל,
נגמר לו המקום.
ולכן היה עליו לכווץ את הסימנים.
אחד הסימנים הוא גם מתחת לטקסט שלמעלה.
זה מרמז שכיוון הכתיבה
היה כנראה מימין לשמאל.
זה אחד הדברים הראשונים שכבר למדנו,
שהכיווניות הינה נקודת מפתח בכתבי שפות.
וכעת לכתב האינדוס יש
את התכונה המסויימת הזו.
אלו תכונות אחרות של שפה הכתב מפגין?
שפה מכילה תבניות.
אם אתן לכם את האות Q
ואבקשכם לחזות את האות הבאה, מה לדעתכם זו תהיה?
רובכם אמרתם U, שזה נכון.
ואם אבקש מכם לחזות אות נוספת,
מה לדעתכם זו תהיה?
כעת יש כמה דעות. יש את ה-E. אולי I. או אולי A,
אבל בטוח שלא C, B או D, נכון?
גם כתב האינדוס מציג תבניות דומות.
ישנם המון טקסטים המתחילים עם סימן זה דמוי יהלום.
ולאחריו נוטה לבוא
סימן דמוי גרשיים.
וזה מאוד דומה לדוגמת Q ו-U.
אחרי סימן זה יכולים לבוא
סימנים אלה דמויי דגים וכמה סימנים אחרים,
אבל אף פעם לא סימנים אחרים אלה שבתחתית.
ובנוסף, ישנם כמה סימנים
המועדפים בסוף הטקסטים,
כגון סימן זה דמוי כד.
וסימן זה, למעשה, הוא במקרה
מופיע הכי הרבה בטקסט.
בהינתן תבניות כאלו, הרעיון שלנו היה כזה.
הרעיון היה להשתמש במחשב
כדי ללמוד תבניות הללו,
וכך נתנו למחשב את הטקסטים הקיימים.
והמחשב למד מודל סטטיסטי
של איזה סימנים נוטים לבוא ביחד
ואיזה סימנים נוטים לבוא זה אחר זה.
בהינתן המודל הממוחשב,
אנו יכולים לבחון את המודל ממש על-ידי לחוד לו חידות.
כך שמחקנו במתכוון כמה סימנים,
ואנו יכולים לבקש ממנו לנחש את הסימנים החסרים.
הנה מספר דוגמאות.
אפשר להתיחס לזה
אולי כמשחק העתיק ביותר
של גלגל המזל.
מה שמצאנו
היה שהמחשב הצליח ב-75 אחוז מהמקרים
בחיזוי הסימן הנכון.
בשאר המקרים,
בדרך-כלל הניחוש השני או השלישי היו התשובה הנכונה.
קיים גם שימוש מעשי
לתהליך זה.
הרבה מן הטקסטים הללו ניזוקו.
הנה דוגמא לטקסט כזה.
וכעת אנו יכולים להשתמש במודל הממוחשב כדי לנסות ולהשלים את הטקסט
ולעשות ניבוי המבוסס על הניחוש הטוב ביותר.
הנה דוגמא לסימן שנחזה.
וזה יכול להיות מאוד שימושי לפיענוח הכתב
על-ידי יצירת נתונים נוספים שאנו יכולים לנתח.
הנה דבר אחד שניתן לעשות עם המודל הממוחשב.
דמיינו שקוף
יושב ליד המקלדת.
נראה לי שנקבל בליל אקראי של אותיות הנראה כך.
בליל כזה של אותיות
אמור להיות בעל אנטרופיה מאוד גבוהה.
זהו מונח מפיזיקה ומתאוריית המידע.
אבל נדמיין שזה באמת בליל אקראי של אותיות.
כמה מכם שפכו פעם קפה על מקלדת?
אולי נתקלתם בבעיית המקלדת התקועה --
כך שאותו סימן מופיע שוב ושוב.
לרצף כזה אמורה להיות אנטרופיה מאוד נמוכה
מכיוון שאין שינויים כלל.
לשפה יש אנטרופיה בדרגה בינונית;
היא אינה חד-גונית מדי,
וגם לא אקראית מדי.
מה לגבי הכתב מאינדוס?
הנה גרף המציג אנטרופיות כנגד רצפים מסוגים שונים.
ממש למעלה נמצא את הרצף האחיד האקראי,
שזה בליל אקראי של אותיות --
ומעניין שאנו מוצאים שם גם
את רצף ה-DNA מהגנום האנושי ורצף של מוזיקת כלים.
ושני אלה הם מאוד, מאוד גמישים,
ולכן גם הם נמצאים מאוד גבוה.
בקצה התחתון של הגרף,
ניתן למצוא רצף חד-גוני, רצף של הכל A-ים,
וניתן גם למצוא תוכנית מחשב,
במקרה זה שפת פורטרן,
המצייתת לכללים באמת נוקשים.
כתבי שפות
מאכלסים את התחום האמצעי.
ומה לגבי הכתב מאינדוס?
מצאנו שכתב האינדוס
נופל בעצם בתוך התחום של כתבי השפות.
כאשר תוצאה זו פורסמה לראשונה,
היא היתה מאוד שנויה במחלוקת.
היו כאלה שהרימו צעקה,
והם היו מאלה שהאמינו
שכתב האינדוס אינו מייצג שפה.
התחלתי אפילו לקבל מכתבי שינאה.
תלמידיי אמרו
שאני ממש צריך לשים אבטחה סביבי.
מי היה עשוי להעלות בכלל על הדעת
שפיענוח עלול להיות מקצוע מסוכן?
על מה מעידה תוצאה זו?
היא מעידה על כך שכתב האינדוס
מכיל בתוכו תכונה חשובה של שפה.
לכן, כפי שאומר פתגם ישן,
אם זה נראה כמו כתב לשוני
והוא מתנהג כמו כתב לשוני,
אז אולי יש לנו בידיים כתב לשוני.
אלו עוד עדויות קיימות
על כך שהכתב עשוי באמת להיות מקודד שפה?
כתב לשוני יכול בעצם להכיל מספר שפות.
לדוגמא, הנה משפט כתוב באנגלית
ואותו משפט כתוב בהולנדית
כאשר נעשה שימוש באותן אותיות.
אם לא יודעים הולנדית ויודעים רק אנגלית
ומקבלים כמה מילים בהולנדית,
אפשר לומר שמילים אלו מכילות
כמה תבניות יוצאות-דופן.
כמה דברים לא מסתדרים,
ואפשר לומר שמילים הללו אינן כנראה מילים באנגלית.
אותו הדבר מתרחש במקרה של כתב האינדוס.
המחשב מצא מספר טקסטים --
שניים מהם רואים כאן --
שיש בהם תבניות מאוד יוצאות-דופן.
לדוגמא הטקסט הראשון:
ישנה כפילות של הסימן הזה בצורת כד.
סימן זה מופיע הכי הרבה
בכתב האינדוס,
ורק בטקסט זה
הוא מופיע בכפילות זוגית.
מדוע זה כך?
חזרנו ובדקנו היכן נמצאו טקסטים מסויימים אלה,
ומתברר שהם נמצאו
במרחק מאוד גדול מעמק האינדוס.
הם נמצאו בעירק ואירן של היום.
ומדוע הם נמצאו שם?
לא סיפרתי לכם
שתושבי אינדוס היו בעלי יוזמה.
הם נהגו לסחור עם אנשים הרחק ממקום מגוריהם.
וכך במקרה זה, הם נהגו להפליג בים
כל הדרך עד ארם-נהריים, עירק של היום.
וכנראה מה שקרה שם
הוא שהסוחרים מאינדוס
השתמשו בכתב זה כדי לכתוב שפה זרה.
זה כמו בדוגמא של אנגלית והולנדית.
וזה יכול להסביר מדוע יש תבניות מוזרות הללו
שהן מאוד שונות מסוגי התבניות שרואים בטקסט
שנמצא בעמק האינדוס.
זה מצביע על כך שאותו כתב, הכתב מאינדוס,
ניתן באמצעותו לכתוב בשפות שונות.
התוצאות שראינו עד כה מצביעות על המסקנה
שכתב האינדוס ככל הנראה כן מייצג שפה.
אם הוא מייצג שפה,
אז כיצד עלינו לקרוא את הסימנים?
זהו האתגר הגדול הבא שלנו.
אפשר להבחין שרבים מבין הסימנים
נראים כמו דמויות של אדם, חרקים,
דגים וציפורים.
רוב הכתבים העתיקים
משתמשים בעיקרון של חידת ציורים,
שזה שימוש בציורים להצגת מילים.
בתור דוגמא, הנה מילה.
האם תוכלו לכתוב אותה בעזרת ציורים?
אתן לכם כמה שניות.
הבנתם?
טוב.
הנה הפיתרון שלי.
אפשר להשתמש בציור דבורה ואחריו ציור עלה --
וזה "אמונה".
יכולים להיות פיתרונות אחרים.
במקרה של כתב אינדוס,
הבעיה הפוכה.
צריך למצוא את הצלילים של כל אחד מהציורים
כך שכל הרצף יהיה הגיוני.
זה בדיוק כמו חידת תשבץ,
אלא שזוהי אם כל חידות התשבץ,
מפני שמה שעומד על הפרק זה דבר מאוד רציני, אם פותרים אותה.
עמיתיי, איראוואטהם מהדוואן ואסקו פארפולה
עשו התקדמות מסויימת בפיתרון בעיה זו.
והייתי רוצה לתת לכם דוגמא קצרה מעבודתו של פארפולה.
להלן טקסט קצר.
הוא מכיל 7 קווים אנכיים ולאחריהם סימן דמוי דג.
וברצוני להזכיר שחותמות אלו שימשו
להטבעת תוויות חימר
שהוצמדו לצרורות של פריטים,
שזה די הגיוני שתוויות הללו, לפחות בחלקן,
נושאות שמות של סוחרים.
ומתברר שבהודו
קיימת מסורת ארוכה
של שמות המתבססים על הורוסקופים
ומצבי כוכבים בעת הלידה.
בשפות דראווידיאניות,
המילה עבור דג היא "מין"
אשר נשמעת ממש כמו המילה עבור כוכב.
וכך שבעה כוכבים
היא "אלו מין"
שהיא מילה דראווידיאנית
עבור מבנה הכוכבים "הדובה הגדולה".
באופן דומה, ישנו רצף אחר של שישה כוכבים,
וזה מיתרגם ל"ארו מין"
שהוא שם דראווידיאני ישן
למבנה הכוכבים במזל שור.
ולבסוף, יש צירופים אחרים,
כגון סימן דג זה שלפעמים נראה כאילו יש לו גג מעליו.
וזה יכול להיתרגם ל"מיי מין"
שהוא שם דראווידיאני ישן לכוכב-הלכת שבתאי.
אז כל זה היה די מעניין.
נראה כאילו אנחנו מתקדמים לאן שהוא.
אבל האם זה מוכיח
שחותמות אלו מכילות שמות דראווידיאנים
המבוססים על כוכבי-לכת ומבנים של כוכבים?
ובכן, עדיין לא.
אין לנו דרך לאמת
את הקריאות המסויימות הללו,
אבל אם יותר ויותר מהקריאות הללו יתחילו להיות מובנות,
ואם רצפים יותר ויותר ארוכים
ייראו כנכונים,
אז נדע שעלינו על המסלול הנכון.
נכון להיום,
אנו יכולים לכתוב מילה כמו TED
בכתב חרטומים מצרי ובכתב יתדות,
מאחר ושני הכתבים פוענחו
במאה ה-19.
הפיענוח של שני הכתבים
איפשר לשתי התרבויות הללו לדבר אלינו ישירות.
בני-המאיה
החלו לדבר אלינו במאה ה-20,
אבל תרבות האינדוס נותרה שקטה.
מדוע זה איכפת לנו?
תרבות האינדוס אינה שייכת
אך ורק לתושבי דרום או צפון הודו
או לפקיסטנים;
היא שייכת לכולנו.
הם אבות אבותינו --
שלכם ושלי.
הם הושתקו על-ידי
תאונה מצערת של היסטוריה.
אם נפענח את הכתב,
נאפשר להם לדבר אלינו שוב.
מה הם יספרו לנו?
מה נגלה עליהם? עלינו?
איני יכול להמתין עד שנגלה.
תודה לכם.
(מחיאות כפיים)